***COMUNICAT DE PRESĂ***

***Incendiu la o moară din localitatea Ionești***

În această după-amiază, în jurul orei 15:00, pompierii de la Detașamentul Găești au fost alertați și au intervenit cu 3 autospeciale (două de la Detașamentul Găești și una de la Garda Vișina) pentru stingerea unui incendiu izbucnit la o moară (de mălai și uruială) din localitatea Ionești.

Sosiți la locul evenimentului, salvatorii au găsit incendiul generalizat, iar în scurt timp au reușit localizarea acestuia. După aproape o oră și jumătate de luptă cu flăcările incendiul a fost lichidat, operațiunea de stingere fiind condusă de comandantul Detașamentului de pompieri Găești.

Au ars: incintele morii de mălai și uruială pe o suprafață de cca. 60mp și materiale combustibile depozitate în acestea (elemente de tâmplărie, anvelope auto, instalații de măcinat).

În urma cercetărilor efectuate la fața locului s-a stabilit că incendiul s-a produs din cauza unui scurtcircuit electric provocat de un conductor electric defect ori neizolat corespunzător.

Din fericire, în urma producerii evenimentului nu au existat victime.

COMPARTIMENT

*INFORMARE ȘI RELAȚII PUBLICE*